**הפעלה לפרשת תרומה:**

בפרשת השבוע מצווה ה׳ את משה להתרים את העם:

**ב** דַּבֵּר֙ אֶל־בְּנֵ֣י יִשְׂרָאֵ֔ל וְיִקְחוּ־לִ֖י תְּרוּמָ֑ה מֵאֵ֤ת כָּל־אִישׁ֙ אֲשֶׁ֣ר יִדְּבֶ֣נּוּ לִבּ֔וֹ תִּקְח֖וּ אֶת־תְּרֽוּמָתִֽי:

**ג** וְזֹאת֙ הַתְּרוּמָ֔ה אֲשֶׁ֥ר תִּקְח֖וּ מֵֽאִתָּ֑ם זָהָ֥ב וָכֶ֖סֶף וּנְחֽשֶׁת:

**ד** וּתְכֵ֧לֶת וְאַרְגָּמָ֛ן וְתוֹלַ֥עַת שָׁנִ֖י וְשֵׁ֥שׁ וְעִזִּֽים:

**ה** וְעֹרֹ֨ת אֵילִ֧ם מְאָדָּמִ֛ים וְעֹרֹ֥ת תְּחָשִׁ֖ים וַֽעֲצֵ֥י שִׁטִּֽים:

**ו** שֶׁ֖מֶן לַמָּאֹ֑ר בְּשָׂמִים֙ לְשֶׁ֣מֶן הַמִּשְׁחָ֔ה וְלִקְטֹ֖רֶת הַסַּמִּֽים:

**ז** אַבְנֵי־שֹׁ֕הַם וְאַבְנֵ֖י מִלֻּאִ֑ים לָֽאֵפֹ֖ד וְלַחֽשֶׁן:

**ח** וְעָ֥שׂוּ לִ֖י מִקְדָּ֑שׁ וְשָֽׁכַנְתִּ֖י בְּתוֹכָֽם

אם היינו מתבקשים היום לבנות משכן מה כל אחד מכם היה מוכן ויכול לתרום?

* גשו לחדר שלכם ובחרו מה לתרום. חישבו על חומרים מיוחדים. אם שניים יביאו אותו חומר תחזרו ותצטרכו למצוא משהו נוסף…
* כולם חוזרים לשלחן ועל כל אחד להסביר לְמָה יכול לשמש מה שתרם?!
* האם יש חומרים שלא היו בזמן בנית המשכן? איזה? למה לדעתכם היו יכולים לשמש?
* מפעיל המשחק יכול להכין חומרים נוספים מראש להעשרת הדיון (זכוכית, שמן, עור וכו)